Í síðustu tveimur heftum Þjóðmála hefur verið birtur listi yfir þá gesti sem tekið hafa , að beiðni þáttarstjórnenda , þátt í umræðum undir liðnum Vettvangur dagsins í stjórnmálaþættinum Silfrinu sem sýndur er á sunnudögum í Ríkissjónvarpinu . Þegar vorhefti Þjóðmála kom út hafði 121 gesti verið boðið að taka þátt í umræðum undir fyrrnefndum lið . Af þessum gestum var hægt með sanngjörnum hætti að flokka 63 þeirra sem vinstrimenn . Hlutföllin höfðu því haldist svo gott sem óbreytt frá því í aðventunni . Af 121 gest mætti flokka 21 til hægri og 23 í miðju . Aðrir , 14 talsins , voru óflokkaðir eftir pólitísku litrófi . Þegar Silfrið fór í sumarfrí í lok maí höfðu 142 gestir þegið boð um að taka þátt í umræðum í þættinum . Vinstri menn mega vel við una því af þessum 142 gestum má flokka 73 þeirra til vinstri , eða 51% allra gesta . 28 gesti , eða 20% , mætti flokka í miðju og 27 þeirra , eða 19% , til hægri . 14 gestir , eða um 10% , eru óflokkaðir . Vinstri menn unnu Silfrið síðasta vetur . Þá er bara spurning hvað gerist á komandi vetri . Í lögum um um Ríkisútvarpið ohf. er skýrt kveðið á um skyldu til óhlutdrægni og fyllstu hlutlægni í allri umfjöllun og fréttaflutningi . Eftirfylgni á þessum lögum er þó ávallt háð huglægu mati .